અમદાવાદ– શેરબજારમાં ગ્લોબલ માર્કેટના પોઝિટિવ સંકેતો પાછળ તેજીની આગેકૂચ રહી હતી. જીએસટી કાઉન્સીલની બેઠક શરૂ થઈ છે, જેમાં જીએસટીમાં છૂટછાટ આવવાના આશાવાદ પાછળ અને વડાપ્રધાન નરેન્દ્ર મોદી ઈકોનોમી માટે રાહત પેકેજ જાહેર કરે તેવી શકયતા છે, આથી તેજીવાળા ખેલાડીઓએ ઈન્ડેક્સ આધારિત હેવીવેઈટ શેરોમાં નવી લેવાલી કાઢી હતી. પરિણામે આજે તેજી આગળ વધી હતી. ટ્રેડિંગ સેશનને અંતે બીએસઈ સેન્સેક્સ 222.19(0.70 ટકા) ઉછળી 31,814.22 બંધ રહ્યો હતો. અને એનએસઈ નિફટી 91.00(0.92 ટકા) ઉછળી 9979.70 બંધ થયો હતો.